ཁེངས་སྐྱུང་ནི་སྲོལ་རྒྱུན་གྱི་སྤྱོད་བཟང་ཞིག་དང་མིའི་བློ་ཁོག་ཞིགདངོས་པོ་གསར་པ་དང་ལེན་དང་འཕེལ་རྒྱས་ལ་སྙེག་པའི་བསམ་བློའི་འཁྱེར་ཕྱོགས་ཤིག་ཡིན།ཡིད་གཟབ་ནི་སྲིད་སྒྲུབ་པའི་ལམ་བུའི་སྟེང་གི་གནད་འགག་ཅིག་ཡིན།གནའ་མིས་དཔོན་པོ་བྱེད་ལུགས་དོན་གསུམ་ཁོ་ན་ཡོད་པར་སྨྲ་སྟེ།སྤྱོད་གཙང་དང་ཡིད་གཟབ།བརྩོན་སེམས་བཅས་ཡིན།གུང་ཁྲན་ཏང་ཡོན་ལ་མཚོན་ན་ཡིད་གཟབ་རྒྱུ་ནི་འགན་འཁྲིའི་སེམས་པ་ཞིག་ཡིན་ཏེ་དབང་ཆ་བཀོལ་དུས་སུ་གཟབ་གཟབ་བྱེད་དགོས་པ་དང་།སྤྱོད་ཚུལ་ཞིག་ཡིན་ཏེ་ཁ་ནས་བཤད་རྒྱུ་ལས་ལག་ནས་ལས་དགོས་པ།ནུས་པ་ཞིག་ཡིན་ཏེ་ཕྲ་མཐོང་ཆེ་ཤེས་དང་རྐྱེན་རྩ་ཆུང་ཟློག་བྱེད་དགོས།དེ་མིན་ད་དུང་ཀུན་སྤྱོད་ཅིག་ཀྱང་ཡིན་ཏེ་དབང་ཆ་བཀོལ་ཤེས་དང་རང་ཞིབ་སྒོས་རང་ཉེན་རང་སྐུལ་བྱེད་དགོས།ཡིད་གཟབ་རྒྱུ་སྲུང་འཛིན་བྱེད་པ་ནི་རྙིང་ཞེན་བག་འཁུམས་དང་ཕྲ་དོགས་ཆུང་ཟོན་བྱེད་པ་གཏན་ནས་མ་ཡིན་པར་ཐོག་མཐའ་བར་གསུམ་རིག་པ་གསལ་པོ་བྱས་ནས་གཏམ་སྤྱོད་ལ་གཟབ་ནན་བྱེད་རྒྱུ་དེ་ཡིན།